Zuma vra strengste straf vir Booysen se aanvallersJacob Zuma. Foto: GCIS “Die strengste vonnisse moet vir sulke misdade opgelê word as deel van ‘n gesamentlike veldtog om hierdie plaag in ons samelewing tot ŉ einde te bring,” het Zuma gesê. Veiligheidswagte het Saterdagoggend op Booysen afgekom op ‘n bouperseel in Bredasdorp in die Boland. Sy is verkrag en haar liggaam is erg geskend. Sy is later in die hospitaal aan haar beserings dood. Zuma het die misdaad as “skokkend, wreed en onmenslik” beskryf. “Dit het geen plek in ons land nie. Ons moet nooit toelaat dat ons gewoond raak aan hierdie misdadigheid teen ons vroue en kinders nie.” Die DA het die aanval as een van die grusaamste dade van seksuele geweld nog in die provinsie beskryf. Booysen se voormalige kêrel (22) is in hegtenis geneem in verband met die verkragting nadat sy hom as een van haar aanvallers geïdentifiseer het voor haar dood. Hy het Dinsdag in die Bredasdorp-landdroshof verskyn op aanklagte van moord en verkragting. Hy sal wees op 12 Februarie in die hof verskyn. ŉ Tweede verdagte (21) is Woensdagaand in hegtenis geneem.